MUNICIPIUL DEVA

PRIMĂRIA MUNICIPIULUI DEVA

SERVICIUL RESURSE UMANE

Nr.

**RAPORT DE SPECIALITATE**

la proiectul de hotărâre privind modificarea statului de funcții pentru Direcția Publică Locală de Evidența Persoanelor și Stare Civilă Deva

« Serviciul resurse umane » al aparatului de specialitate al Primarului municipiului Deva, analizând Referatul de aprobare întocmit de iniţiatorul proiectului, Primarul municipiului Deva, d-l Nicolae - Florin Oancea, supunem atenţiei Consiliului local Deva următoarele :

* În prezent în cadrul ”Serviciului Evidenţa Persoanelor” al ”Direcției Publice Locale de Evidența Persoanelor și Stare Civilă Deva” sunt vacante următoarele posturi :

- 1 post VACANT de Consilier, grad profesional asistent în cadrul ”Compartimentului informatică”, pentru ocuparea căruia a fost organizat concurs de recrutare în luna ianuarie 2022 și nu a fost depus niciun dosar de participare ;

- 1 post TEMPORAR VACANT de Consilier, grad profesional asistent în cadrul ”Compartimentului ghișeu unic”, post al cărui titular este suspendat pentru îngrijirea copilului până la 7 ani, în cazul copilului cu handicap, în condiţiile legii, începând cu data de 21 iulie 2021**,** până la data de 05 iulie 2022, cu posibilitatea prelungirii acestui termen .

Având în vedere volumul mare de muncă din acest serviciu s-a considerat necesară ocuparea posturilor de mai sus .

Întrucât conform art. 468 al Codului Administrativ, gradul profesional al unei funcții publice de execuție este în concordanță cu vechimea în specialitatea studiilor necesară exercitării funcției publice,

La solicitarea conducerii ”Direcției Publice Locale de Evidența Persoanelor și Stare Civilă Deva” transmisă prin adresa nr. 9392 / 31.01.2022, pentru a face mai accesibile condițiile de ocupare în ceea ce privește vechimea în specialitatea studiilor necesară exercitării funcției publice precum și pentru a se putea acorda șanse la angajare și persoanelor care nu dețin experiență profesională,

Ținând cont de prevederile art. 375 al O.U.G. nr. 57 2019 *privind Codul Administrativ, cu modificările și completările ulterioare***,**

Articolul 375 - Exercitarea raporturilor de serviciu pe perioadă determinată ............................

 (2) În cazul funcţiilor publice de execuţie temporar vacante, anterior aplicării uneia dintre modalităţile de ocupare a funcţiilor publice de execuţie temporar vacante prevăzute la lit. b) şi c), persoana care are competenţa de numire în funcţia publică **poate transforma funcţia publică în cauză, temporar vacantă pe o perioadă de cel puţin o lună, prin raportare la necesarul de personal al autorităţii sau instituţiei publice, pentru perioada vacantării temporare a postului. În acest caz, la data revenirii titularului funcţiei publice, aceasta se transformă cu respectarea categoriei, clasei şi gradului profesional deţinute de titularul postului.**

S-a propus tranformarea celor două funcţii publice de execuţie vacante/vacante temporar după cum urmează :

- Postul vacant de Consilier, clasa I, grad profesional asistent din ”Compartimentul Informatică” să fie transformat în consilier, clasa I, grad profesional debutant ;

- Postul temporar vacant de Consilier, clasa I, grad profesional asistent din ”Compartimentul Ghiseu Unic” să fie transformat temporar, pe durata suspendării titularului postului, în Consilier, clasa I, grad profesional debutant .

* Având în vedere că în luna ianuarie 2022 s-a desfășurat examenul de promovare în grad profesional în urma căruia 2 ( doi ) funcționari publici din cadrul Direcției Publice Locale de Evidența Persoanelor și Stare Civilă Deva au fost declarați ”ADMIS”,

În baza prevederilor art. 478al O.U.G. nr. 57 2019 *privind Codul Administrativ, cu modificările și completările ulterioare*, conform căruia :

 (1) Promovarea în grad profesional este modalitatea de dezvoltare a carierei prin ocuparea unei funcţii publice de execuţie de grad profesional imediat superior celui deţinut de funcţionarul public.

(2) Promovarea în grad profesional se face prin concurs sau examen, organizat de către autorităţile şi instituţiile publice, cu încadrarea în fondurile bugetare alocate, **prin transformarea postului ocupat de funcţionarul public ca urmare a promovării concursului sau examenului** ,

S-a propus transformarea următoarelor posturi :

- un post de Consilier, clasa I, grad profesional principal din cadrul ”Compartimentului stare civilă” să fie transformat în Consilier, clasa I, grad profesional superior ;

- un post de Consilier, clasa I, grad profesional principal din cadrul ”Compartimentului ghișeu unic” al ”Serviciului Evidenţa Persoanelor” să fie transformat în Consilier, clasa I, grad profesional superior ;

 Transformările celor 4 posturi de mai sus vor modifica statul de funcții după cum urmează :

|  |  |  |  |  |
| --- | --- | --- | --- | --- |
| **Nr. crt.** | **Nr. crt. stat de funcții** | **Postul anterior transformării** | **Postul după transformare** | **Obs.** |
| 1. | 4 | Consilier, clasa I, grad profesional **asistent** | Consilier, clasa I, grad profesional **debutant** | Post vacant  |
| 2. | 9 | Consilier, clasa I, grad profesional **principal** | Consilier, clasa I, grad profesional **superior** | Post ocupat, transformat în urma promovării în grad a funcționarului public |
| 3. | 10 | Consilier, clasa I, grad profesional **asistent** | Consilier, clasa I, grad profesional **debutant** | Post temporar vacant |
| 4. | 18 | Consilier, clasa I, grad profesional **principal** | Consilier, clasa I, grad profesional **superior** | Post ocupat, transformat în urma promovării în grad a funcționarului public |

**Organigrama și numărul total de posturi din Direcția Publică Locală de Evidența Persoanelor și Stare Civilă Deva rămân neschimbate .**

Ținând cont de prevederile art. 409, alin. (1) și (2) dinOrdonanța de urgență nr. 57 / 2019 *privind Codul administrativ*, *cu modificările și completările ulterioare,* conform căruia :

Comunicarea modificărilor intervenite în situaţia posturilor şi a funcţionarilor publici

(1) Autorităţile şi instituţiile publice comunică Agenţiei Naţionale a Funcţionarilor Publici, în termen de 10 zile lucrătoare de la dispunerea măsurii prin act administrativ, orice modificare intervenită în situaţia funcţionarilor publici şi a funcţiilor publice.

(3) Modificările intervenite în situaţia funcţiilor publice se fac prin acte administrative emise în următoarele situaţii:

a) intervenirea unor modificări în structura funcţiilor publice din cadrul autorităţilor sau instituţiilor publice, ca urmare a promovării în clasă şi a **promovării în grad profesional a funcţionarilor publici;**

b) **transformarea unei funcţii publice vacante** într-o funcţie publică cu o altă denumire sau într-o funcţie publică de nivel inferior ori superior, cu încadrarea în numărul maxim de posturi aprobat pentru autoritatea sau instituţia publică şi în fondurile bugetare anuale alocate.

Având în vedere că Primăria municipiului Deva a solicitat, în baza art. 9, alin. (3) din Ordonanța Guvernului nr. 84 / 2001 *privind înființarea, organizarea și funcționarea serviciilor publice comunitare de evidență a persoanelor, cu modificările și completările ulterioare*, avizul Direcției pentru Evidența Persoanelor și Administrarea Bazelor de Date pentru modificarea statului de funcții, precum și avizul acestei instituții nr. 3491238 / 08.02.2022, înregistrat la Primăria municipiului Deva sub numărul 13.070 / 08.02.2022,

 În temeiul prevederilor art. 129 alin. (2) lit. “a”, alin. (3) lit. “ c” si art. 139 alin. (1) din Ordonanța de urgență nr. 57 / 2019 *privind Codul administrativ*, cu modificările și completările ulterioare,

Supunem spre aprobare Consiliului Local al municipiului Deva proiectul de hotărâre în forma prezentată .

 Prezenta hotărâre va modifica în mod corespunzător Hotărârea Consiliului Local nr. 58 / 2021 prin care au fost aprobate organigrama, statul de funcții și Regulamentul de Organizare și Funcționare pentru Direcția Publică Locală de Evidența Persoanelor și Stare Civilă Deva, instituție publică ce funcționează în subordinea Consiliului Local Deva ca un serviciu public fără personalitate juridică .

**Șef serviciu resurse umane, DIRECTOR EXECUTIV D.J.A.P.L. ,**

 Felea Diana Maria Mura Oana Diana